wannaphong/clean_thaiwikipedia huggingface dataset:
# การรับประกันภัย
การรับประกันภัย  คือ บริการโดยสถาบันการเงินขนาดใหญ่ เช่น ธนาคาร, การประกันภัย, หรือ Investment house รับประกันการชำระเงินให้ในกรณีเกิดความเสียหาย หรือผลขาดทุนทางการเงิน และยอมรับความเสี่ยงทางการเงินสำหรับการรับผิดที่เกิดขึ้นจากการรับประกันนั้น การรับประกันภัยอาจเกิดขึ้นในสถานการณ์เช่น การประกันภัย, การออกจำหน่ายหลักทรัพย์ในการเสนอขายหลักทรัพย์แบบทั่วไป, หรือการกู้ยืมจากธนาคาร บุคคลหรือสถาบันที่ตกลงที่จะจำหน่ายหลักประกันขั้นต่ำของบริษัทเพื่อค่าบำเหน็จ เรียกว่า Underwriter

คำนี้มีที่มาจากตลาดประกันภัย Lloyd's of London โดยนายธนาคารผู้ยอมรับความเสี่ยงที่ถูกมอบหมาย (ในอดีต หมายถึงการเดินทางทางทะเล ซึ่งมีความเสี่ยงจากการอัปปางของเรือ) เพื่อแลกกับเบี้ยประกันภัย จะเขียนชื่อของตนใต้ข้อมูลความเสี่ยงที่เขียนไว้บนสลิปของ Lloyd ที่จัดทำขึ้นเพื่อจุดประสงค์นี้"Underwriting: The Poetics of Insurance in America, 1722-1872" , by Eric Wertheimer, Stanford University Press, 2006

การจัดจำหน่ายหลักทรัพย์ (Securities underwriting)

การจัดจำหน่ายหลักทรัพย์เป็นกระบวนการที่ธนาคารการลงทุนระดมเงินลงทุนจากนักลงทุนในนามของบรรษัทหรือรัฐบาลที่ออกหลักทรัพย์ (ทั้งตราสารทุน และตราสารหนี้) กิจกรรมของผู้จัดจำหน่ายหลักทรัพย์ (Underwriter) จะเกิดขึ้นระหว่างการเสนอขายหลักทรัพย์แบบทั่วไปในตลาดแรก

กระบวนการนี้เป็นวิธีการกระจายหลักทรัพย์ที่ออกจำหน่ายใหม่ เช่น หุ้น หรือพันธบัตร ให้แก่นักลงทุน ซึ่งเมื่อสมาคมหรือกลุ่มของธนาคารจัดจำหน่าย หมายถึงได้รับความเสี่ยงจากการกระจายหลักทรัพย์ โดยหากธนาคารไม่สามารถหานักลงทุนที่เพียงพอได้ จะต้องถือหลักทรัพย์ไว้เอง ผู้จัดจำหน่ายได้รับรายได้จากส่วนต่างของราคา ระหว่างราคาที่จ่ายให้ผู้ออกหลักทรัพย์ กับที่เรียกเก็บจากนักลงทุนหรือจากผู้ทำงานในตลาดหุ้นที่ซื้อไป

ความเสี่ยง, การผูกขาด และผลตอบแทน

เมื่อเกิดข้อตกลงการจัดจำหน่าย ผู้จัดจำหน่ายจะต้องรับความเสี่ยงที่จะไม่สามารถขายหลักทรัพย์ได้ และรับต้นทุนสำหรับการถือหลักทรัพย์จนกว่าจะสามารถขายได้ในอนาคต

ผู้จัดจำหน่ายและผู้ออกหลักทรัพย์อาจเลือกที่จะทำข้อตกลงแบบผูกขาด โดยผู้ออกหลักทรัพย์อาจตกลงให้ผู้จัดจำหน่ายเป็นตัวแทนแบบผูกขาดในการขายตราสารหลักทรัพย์เริ่มแรก แลกกับการที่ผู้ออกหลักทรัพย์จะได้รับราคาจ่ายล่วงหน้าที่สูงขึ้น หรือเงื่อนไขอื่นๆ ที่เห็นชอบร่วมกัน ดังนั้นแม้จะมีผู้ซื้อรายอื่นมาติดต่อผู้ออกหลักทรัพย์โดยตรงเพื่อขอซื้อ ผู้ออกหลักทรัพย์ก็จะขายผ่านผู้จัดจำหน่ายที่มีข้อตกลงแบบผูกขาดร่วมกันเท่านั้น

ท้ายที่สุด ผู้ออกหลักทรัพย์จะได้รับเงินล่วงหน้า, เข้าถึงช่องทางติดต่อและช่องทางขายของผู้จัดจำหน่าย และป้องกันตนเองออกจากความเสี่ยงของตลาดที่จะไม่สามารถขายหลักทรัพย์ด้วยราคาดีได้ ขณะที่ผู้จัดจำหน่ายได้รับกำไรจากราคาขายที่เพิ่มขึ้น รวมถึงข้อตกลงการขายแบบผูกขาดหากสามารถทำข้อตกลงร่วมกันได้

การพิจารณาสินเชื่อ

ในการธนาคาร มีการพิจารณาโดยวิเคราะห์เครดิตโดยละเอียดเพื่อการให้เงินกู้ โดยอาศัยข้อมูลเครดิตจากผู้กู้ ซึ่งการพิจารณาดังกล่าวจะเกิดขึ้นในหลายด้าน:

 การพิจารณาสินเชื่อเพื่อการอุปโภคบริโภค เป็นการตรวจสอบประวัติการทำงาน, เงินเดือนและงบการเงิน, ข้อมูลเปิดเผยอย่างเช่น ประวัติเครดิตของผู้กู้ ซึ่งมีรายละเอียดอยู่ในรายงานข้อมูลเครดิต, และการประเมินความต้องการเครดิต และความสามารถในการชำระ ของผู้กู้ ตัวอย่างการพิจารณาลักษณะนี้คือ การพิจารณาผู้จำนอง

 Commercial underwriting ประกอบด้วย การประเมินข้อมูลทางการเงินจากผู้ประกอบการรายย่อย รวมถึงการวิเคราะห์งบดุลและค่าสุทธิ
# ทางหลวงแผ่นดินหมายเลข 3648
ทางหลวงแผ่นดินหมายเลข 3648 หรือ ถนนเลี่ยงเมืองแกลง เป็นทางหลวงแผ่นดินขนาด 2-4 ช่องจราจร ก่อสร้างขึ้นเพื่อแบ่งเบาภาระการจราจรบนถนนสุขุมวิท ช่วงผ่านตัวอำเภอแกลง จังหวัดระยอง. โดยจุดเริ่มต้นของถนนอยู่ที่ถนนสุขุมวิท กิโลเมตรที่ 264+757 ตำบลวังหว้า อำเภอแกลง จังหวัดระยอง ผ่านทางหลวงแผ่นดินหมายเลข 344 ก่อนไปสิ้นสุดที่ถนนสุขุมวิท ประมาณกิโลเมตรที่ 271+900 ที่ตำบลทางเกวียน อำเภอแกลง จังหวัดระยอง เป็นเส้นทางในความรับผิดชอบของแขวงทางหลวงระยอง

 ประวัติ 
เมื่อวันที่ 23 ตุลาคม พ.ศ. 2541 มีการออกพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงแผ่นดินหมายเลข 3 สายกรุงเทพมหานคร - ตราด ตอนทางเลี่ยงเมืองแกลง ในท้องที่อำเภอแกลง จังหวัดระยอง พ.ศ. 2541 โดยจากแผนที่แนบท้ายจะเห็นว่าแนวเส้นทางเริ่มต้นตั้งแต่ ทางหลวงแผ่นดินหมายเลข 3161 (ในขณะนั้น) อำเภอแกลง จนถึงทางหลวงแผ่นดินหมายเลข 3 ที่อำเภอแกลงเช่นกันพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงแผ่นดินหมายเลข ๓ สายกรุงเทพมหานคร - ตราด ตอนทางเลี่ยงเมืองแกลง พ.ศ. ๒๕๔๑ แต่แนวเส้นทางจริงนั้น มีจุดเริ่มต้นที่แยกถนนสุขุมวิท ที่ตำบลวังหว้า อำเภอแกลง และไปสิ้นสุดเส้นทางที่แยกถนนสุขุมวิท ที่ตำบลทางเกวียน อำเภอแกลง

 รายชื่อทางแยก
# ไดยะ เซโตะ
ไดยะ เซะโตะ (Daiya Seto 瀬戸大也 ;เกิดเมื่อวันที่ 24 พฤษภาคม 2537) เป็นนักว่ายน้ำชาวญี่ปุ่นในรายการเดี่ยวท่าผสม ท่าผีเสื้อ ท่ากรรเชียง และฟรีสไตล์ เขาได้รับเหรียญทองในการแข่งขันเดี่ยวผสม 400 เมตร ในการแข่งขัน world short course championships ปี 2012 2014 และ 2016 รวมถึงการแข่งขัน world long course championships ปี 2013 2015 เซะโตะเป็นเจ้าของสถิติโลกรายการท่าผีเสื้อ 200 เมตร และสถิติเอเชียในรายการเดี่ยวท่าผสม 400 เมตร

เซะโตะเป็นนักกีฬาว่ายน้ำชาวเอเชียคนแรกที่เป็นแชมป์โลกรายการเดี่ยวท่าผสม

 ผลงาน
# ตง ต้า ลี่
ตง ต้า ลี่   เป็นอดีตนักกีฬาฟันดาบชายชาวจีนและปัจจุบันเป็นนักแสดงและพิธีกร ตงลี่เกิดวันที่ 23 สิงหาคม พ.ศ.2536 ที่เซี่ยงไฮ้ สาธารณรัฐประชาชนจีน เขาได้รับการฝึกฝนกีฬาฟันดาบมาตั้งแต่เด็ก จนเข้าเป็นนักฟันดาบทีมชาติจีนมาตั้งแต่ปี 2558 และเขายังมีผลงานในวงการบันเทิงเขาได้เข้าร่วมรายการเรียลลิตี้โชว์ของ Mango TV รายการ "Dad, Where are We Going?" ในปี 2559 ตั้งแต่นั้นมาตงลี่ก็ได้เปิดตัวรายการส่วนตัวของเขาและเข้าร่วมในโครงการการแสดงอย่างอื่นด้วย

ในปี 2561 เขาลาออกจากนักฟันดาบทีมชาติและเข้าสู่วงการบันเทิงอย่างเป็นทางการ เขาเป็นนักกีฬาฟันดาบทีมชาติจีนระหว่างปี 2015-2018 https://mydramalist.com/people/20862-dong-li 

 ผลงาน 
 ละคร 
 ปี  เรื่อง  จำนวนตอน  รับบท 2020  Long as You Love Me  46  Jiang Ze 2019  Second Time Is a Charm  57  - 2019  Arsenal Military Academy  48  Xie Liang Chen 2019  The Prince of Tennis  40  Qiao Chen

 รายการโทรทัศน์ 
 ปี  รายการ  จำนวนตอน  รับบท 2019  Everybody Stand By  10   2019  Haha Farmer  12   2018  Super Nova Games  4   2018  Shake it Up  11   2018  Give Me Five 2  12   2016  Where Are We Going, Dad? Season 4  13
# พระแม่วินายกี
วินายกี ทรงเป็นเทวีในศาสนาฮินดูที่มีพระเศียรเป็นช้าง ทั้งตำนานและพระลักษณะของพระองค์ไม่ได้ถูกบันทึกไว้อย่างชัดเจน นักวิชาการสามารถเรียนรู้เรื่องราวของพระองค์ผ่านรูปเคารพและงานเขียนฮินดูเกี่ยวกับพระองค์ซึ่งมีอยู่น้อยมาก

โดยทั่วไปแล้วพระองค์เกี่ยวข้องกับพระคเณศ เทพเจ้าแห่งปัญญาที่ทรงพระเศียรเป็นช้าง พระนามของพระองค์มีหลากหลาย เช่น สตรีคเณศ, วินายกี, คชณณา ("พักตร์รูปช้าง"), วิฆเณศวรี (หรือ พิฆเณศวรี) และ คเณศนี ล้วนเป็นรูปสตรีของพระนามพระคเณศ ทั้ง วินายก, คชณน, วิฆเณศวร (พิฆเณศวร) และ คเณศ จึงเชื่อกว่าพระวินายกีทรงเป็นปางสตรีของพระคเณศMundkur p. 291 

พระแม่วินายกีบางครั้งพบเป็นหนึ่งใน 64 โยคินี หรือ พระแม่มาตฤกาเทวี อย่างไรก็ตาม นักวิชาการบางส่วนเชื่อว่าเทวรูปลักษณะสตรีที่มีเศียรเป็นช้างนี้เป็นเทพเจ้าสามองค์ที่ไม่ใช่องค์เดียวกัน คือ ปางศักติของพระคเณศ, องค์หนึ่งในพระมาตฤกา และโยคินีในทางตันตระKrishan pp. 131-2

ในความเชื่อของไชนะและพุทธ มีเทวีพระนามว่า “วินายกี” หรือ “คณปติหฤทัย” (ดวงพระหฤทัยของพระคเณศ) เป็นเทวีอีกองค์หนึ่งในความเชื่อของทั้งสองศาสนาMundkur p. 295
# ธีระยุทธ วานิชชัง
ธีระยุทธ วานิชชัง (เกิด 21 ธันวาคม พ.ศ. 2498) อดีตสมาชิกสภาผู้แทนราษฎรจังหวัดอุดรธานี 2 สมัย และกรรมการผู้ช่วยรัฐมนตรีประจำกระทรวงอุตสาหกรรมครม.ไฟเขียวตั้ง “15 ขรก.การเมือง”

 ประวัติ 
ธีระยุทธ เกิดเมื่อวันที่ 21 ธันวาคม พ.ศ. 2498 ด้านครอบครัวสมรสกับนางนำพร วานิชชัง อดีตผู้สมัครสมาชิกสภาผู้แทนราษฎรจังหวัดอุดรธานี

สำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยรามคำแหง เมื่อ พ.ศ. 2521, หลักสูตรประกาศนียบัตรวิชาชีพกฎหมายชั้นสูง สภาทนายความ ใน พ.ศ. 2542 และผ่านการอบรมหลักสูตรประกาศนียบัตรชั้นสูงการบริหารงานภาครัฐและกฎหมายมหาชน (ปรม.) รุ่นที่ 1 สถาบันพระปกเกล้า

 การทำงาน 
ธีระยุทธ เริ่มต้นทำงานเป็นนักกฎหมายและเจ้าของสำนักงานทนายความ Inter Asia Law Office อีกทั้งยังเคยได้รับตำแหน่งผู้จัดการสภาอุตสาหกรรมแห่งประเทศไทย กลุ่มท้องที่จังหวัดสงขลา และผู้จัดการบริษัท สงขลาร่วมทุนไทย – แคนาเดียน จำกัด นอกจากนี้ยังเคยดำรงตำแหน่งประธานชมรมศิษย์เก่าสถาบันวิชาชีพกฎหมายชั้นสูง สภาทนายความ และนายกสมาคมศิษย์เก่าสถาบันเทคโนโลยี ไทย – เยอรมัน ขอนแก่น (ส่วนกลาง)

 งานการเมือง 
ธีระยุทธ เข้าสู่วงการการเมือง ด้วยการได้รับเลือกเป็นสมาชิสภาผู้แทนราษฎรจังหวัดอุดรธานี ครั้งแรก ใน พ.ศ. 2544 สังกัดพรรคไทยรักไทย ซึ่งได้รับเลือกตั้งติดต่อกันรวม 2 สมัย

พ.ศ. 2550 เขาถูกตัดสิทธิ์ทางการเมือง เป็นระยะเวลา 5 ปี เนื่องจากเป็นกรรมการบริหารพรรคไทยรักไทย

 สมาชิกสภาผู้แทนราษฎร 
ธีระยุทธ วานิชชัง ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดอุดรธานี สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดอุดรธานี สังกัดพรรคไทยรักไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๑ ตอนที่ ๒๓ ข หน้า ๓๙, ๒๖ พฤศจิกายน ๒๕๔๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๙ ตอนที่ ๒๑ ข หน้า ๖๔, ๔ ธันวาคม ๒๕๔๕
# พงศ์กวิน จึงรุ่งเรืองกิจ
พงศ์กวิน จึงรุ่งเรืองกิจ (เกิด 9 กรกฎาคม พ.ศ. 2523)  ปัจจุบันดำรงตำแหน่งรัฐมนตรีว่าการกระทรวงแรงงาน ในรัฐบาลแพทองธาร ชินวัตร และรองหัวหน้าพรรคเพื่อไทย อดีตที่ปรึกษารัฐมนตรีว่าการกระทรวงคมนาคม (สุริยะ จึงรุ่งเรืองกิจ) อดีตสมาชิกสภาผู้แทนราษฎร แบบบัญชีรายชื่อ และอดีตกรรมการบริหารพรรคพลังประชารัฐ

 ประวัติ 
พงศ์กวิน (ชื่อเดิม: พีรเจต) เกิดเมื่อวันที่ 9 กรกฎาคม พ.ศ. 2523 ที่กรุงเทพมหานคร เป็นบุตรนายโกมล นางยาใจ จึงรุ่งเรืองกิจ เป็นหลานชายสุริยะ จึงรุ่งเรืองกิจ และเป็นลูกพี่ลูกน้องกับธนาธร จึงรุ่งเรืองกิจเปิดฐานทุนหมื่นล. “เสี่ยโฟม-พงศ์กวิน” ด้านครอบครัวสมรสกับนางกรณ์ภัสสร จึงรุ่งเรืองกิจ มีบุตร 1 คน

พงศ์กวินสำเร็จการศึกษาระดับปริญญาตรี วิศวกรรมศาสตรบัณฑิต สาขาวิศวกรรมโยธา จากวิทยาลัยวิศวกรรมศาสตร์ มหาวิทยาลัยรังสิต และ ปริญญาโท บริหารธุรกิจมหาบัณฑิต จาก คณะบริหารธุรกิจ มหาวิทยาลัยรังสิตนายพงศ์กวิน จึงรุ่งเรืองกิจ

 การทำงาน 
พงศ์กวิน เริ่มต้นทำงานด้านการบริหารธุรกิจ ด้วยตำแหน่งประธานกรรมการและกรรมการบริษัท อาทิ บริษัท จีเดค จำกัด, บริษัท ไออีซี กรีน เอนเนอร์ยี่ จำกัด, บริษัท ไออีซี บิซิเนส พาร์ทเนอร์ส จำกัด และบริษัท ไออีซี สระแก้ว 1 จำกัด

 งานการเมือง 
พงศ์กวิน เข้าสู่วงการการเมืองด้วยการเป็นกรรมการบริหารพรรคพลังประชารัฐ เมื่อ พ.ศ. 2561รู้จัก “โฟม พงศ์กวิน” อีกหนึ่งโฉมนักการเมืองหน้าใหม่ ตระกูล “จึงรุ่งเรืองกิจ” และในปีถัดมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคพลังประชารัฐ ลำดับที่ 16เปิดชื่อ 120 ปาร์ตี้ลิสต์พลังประชารัฐ หลังผู้มีอำนาจใน รบ.ทุบโต๊ะเปลี่ยนเบอร์ 1 และได้รับเลือกตั้ง แต่ต่อมาหลังการยุบสภาผู้แทนราษฎรไทย ชุดที่ 25 พงศ์กวินได้ลาออกจากสมาชิกพรรคพลังประชารัฐ และย้ายไปร่วมงานกับพรรคเพื่อไทยตามสุริยะผู้เป็นลุง

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 93 แต่ไม่ได้รับเลือกตั้ง ต่อมาเขาได้รับแต่งตั้งเป็นที่ปรึกษารัฐมนตรีว่าการกระทรวงคมนาคมให้กับสุริยะผู้เป็นลุงครม.เศรษฐา เห็นชอบตั้ง ขรก.การเมือง 34 ตำแหน่ง - ชัย วัชรงค์ โฆษกป้ายแดง

 สมาชิกสภาผู้แทนราษฎร 
พงศ์กวิน จึงรุ่งเรืองกิจ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคพลังประชารัฐ

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๕, ๒๐ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๐, ๒๒ มกราคม ๒๕๖๔
# เทศบาลตำบลหงาว (จังหวัดระนอง)
เทศบาลตำบลหงาว เป็นองค์กรปกครองส่วนท้องถิ่นแห่งหนึ่งซึ่งมีอาณาเขตครอบคลุมพื้นที่บางส่วนของหมู่ที่ 1 และ 2 ของตำบลหงาว ในอำเภอเมืองระนอง จังหวัดระนอง เดิมมีฐานะเป็นสุขาภิบาลหงาวที่จัดตั้งขึ้นใน พ.ศ. 2516 วันที่ 22 มกราคม พ.ศ. 2517 แล้วได้รับการจัดตั้งเป็นเทศบาลตำบลใน พ.ศ. 2542 วันที่ 24 กุมภาพันธ์ พ.ศ. 2542 ในปี พ.ศ. 2564 เขตเทศบาลมีประชากรทั้งหมด 2,475 คน

พื้นที่เทศบาลตำบลอยู่บริเวณทิศใต้ของอำเภอเมืองระนอง อยู่ห่างจากที่ว่าการอำเภอเมืองระนองประมาณ 13.1 กิโลเมตร ห่างจากศาลากลางจังหวัดระนองประมาณ 6.8 กิโลเมตร และอยู่ห่างจากกรุงเทพมหานครประมาณ 593 กิโลเมตรตามทางหลวงแผ่นดินหมายเลข 4 และ 1 ชั่วโมง 10 นาที ถึงกรุงเทพมหานครผ่านทางท่าอากาศยานระนอง มีพื้นที่รับผิดชอบทั้งหมด 1.85 ตารางกิโลเมตรหรือคิดเป็น 1,156.25 ไร่
# รัฐมนตรีไรช์
รัฐมนตรีไรช์ ("รัฐมนตรีแห่งอาณาจักร") เป็นตำแหน่งในรัฐบาลกลางเยอรมันในช่วงสองยุคประวัติศาสตร์ อันได้แก่ในช่วงการปฏิวัติเยอรมัน ค.ศ. 1848/1849Ernst Rudolf Huber: Deutsche Verfassungsgeschichte seit 1789. Vol. II: Der Kampf um Einheit und Freiheit 1830 bis 1850. Verlag W. Kohlhammer, Stuttgart et al. 1960, p. 628. และในช่วงสหพันธ์รัฐยุคใหม่ตั้งแต่ค.ศ. 1919Ernst Rudolf Huber: Deutsche Verfassungsgeschichte seit 1789. Vol. VI: Die Weimarer Reichsverfassung. W. Kohlhammer, Stuttgart et al. 1981, pp. 330–331. จนถึงสิ้นสุดสงครามโลกครั้งที่สองในปีค.ศ. 1945

คำว่า "ไรช์" มาจากชื่อประเทศอย่างเป็นทางการของเยอรมนีว่า "ไรช์เยอรมัน" ซึ่งในภาษาอื่นมักแปลเป็นคำว่าจักรวรรดิ (ในยุคจักรพรรดิ) แต่ภายหลังระบอบจักรพรรดิสิ้นสุดก็ใช้ตำใช้แบบทับศัพท์ รัฐมนตรีไรช์เป็นตำแหน่งรัฐมนตรีในรัฐบาลกลางที่กรุงเบอร์ลิน ในรัฐธรรมนูญเยอรมัน ค.ศ. 1949 ได้เปลี่ยนการเรียกตำแหน่งนี้เป็นรัฐมนตรีสหพันธ์
# หน่วยแอลไพน์
thumb|การรณรงค์การสื่อสารของกองกำลังป้องกันอิสราเอล มีเด็กชาวปาเลสไตน์ที่ได้รับการวินิจฉัยว่าเป็นมะเร็ง กับทหารแอลไพน์มาเยี่ยมชมภูเขาเฮอร์มอน

หน่วยแอลไพน์  เป็นหน่วยสำรองทหารราบพิเศษของกองกำลังป้องกันอิสราเอล ภายใต้คำสั่งของกองบัญชาการเหนือ ซึ่งเชี่ยวชาญในการสงครามภูเขา, การสงครามหิมะ และการสงครามภูมิประเทศที่ยากลำบากในแนวรบด้านเหนือ โดยเฉพาะภูเขาเฮอร์มอน

พลไต่เขามีความเชี่ยวชาญในหลาย ๆ ด้านของการสงครามหิมะ ซึ่งรวมถึงการยิงและการโจมตีขณะไถลบนสกี และสโนว์แคท (รถสำหรับวิ่งบนหิมะ) ที่สร้างตามประสงค์, กลยุทธ์การป้องกัน และอื่น ๆ โดยหน่วยนี้ได้รับการก่อตั้งขึ้นในปี ค.ศ. 1983Encyclopaedia Judaica year book, 1983/5. p.305 การฝึกอบรมของหน่วยมักจะดำเนินการโดยสมาชิกของมาร์คอสอินเดีย, กองกำลังชายแดนพิเศษ/กอร์ข่า และหน่วยจู่โจมพิเศษกองทัพบกเนปาล/กองพลน้อยหมายเลข 10

อุปกรณ์มาตรฐานของพวกเขาประกอบด้วยปืนเล็กยาวจู่โจมเอ็ม 4 คาร์ไบน์, ปืนเล็กยาวจู่โจมใหม่ของอิสราเอล ทาวอร์ ทาร์-21, ปืนกลเบา "เนเกฟ" รวมถึงปืนไรเฟิลซุ่มยิง ซึ่งส่วนใหญ่เป็นเอ็ม 24 และเอสอาร์-25
# การซื้อของออนไลน์
การซื้อของออนไลน์  เป็นรูปแบบหนึ่งของการพาณิชย์อิเล็กทรอนิกส์ที่ผู้บริโภคสามารถซื้อสินค้าโดยตรงหรือจากการให้บริการของผู้ขายทางอินเทอร์เน็ตผ่านทางเว็บเบราว์เซอร์ ผู้บริโภคจะหาสินค้าที่สนใจโดยการเข้าชมเว็บไซต์ของร้านค้าโดยตรงหรือค้นหาผู้จำหน่ายต่าง ๆ ผ่านเสิร์ชเอนจินซื้อของ ที่จะมีการแสดงสินค้าลักษณะเดียวกันที่มีอยู่และเปรียบเทียบราคาของร้านค้าอิเล็กทรอนิกส์ ณ ปี ค.ศ. 2016 ผู้บริโภคสามารถซื้อของออนไลน์จากคอมพิวเตอร์หลายรูปแบบหรืออุปกรณ์ต่าง ๆ เช่น คอมพิวเตอร์แบบตั้งโต๊ะ แล็ปท็อป แท็บเล็ตคอมพิวเตอร์ และสมาร์ตโฟน

บริษัทร้านค้าออนไลน์ที่ใหญ่ที่สุด ได้แก่ อาลีบาบา แอมะซอน และอีเบย์
# ไทยแลนด์ไฟฟ์ 2019
ไทยแลนด์ไฟฟ์ 2019 เป็นการแข่งขันฟุตซอล ที่จัดขึ้น ในระหว่างวันที่ 11 ถึง 15 ธันวาคม พ.ศ. 2562 ณ เทอร์มินอล 21 โคราช ประเทศไทย จัดขึ้นเพื่อเป็นทัวร์นาเมนต์ให้ ฟุตซอลทีมชาติไทย ได้เตรียมความพร้อมก่อนลุยศึก ฟุตซอลชิงแชมป์เอเชีย 2020 ที่ ประเทศเติร์กเมนิสถาน.

ครั้งนี้จะประกอบไปด้วยเจ้าภาพ ไทย และสามทีมรับเชิญ. สามทีมนั้นที่ได้รับเชิญ คือ กัวเตมาลา, เวียดนาม และ โอมาน. โต๊ะเล็ก ‘พีทีที ไทยแลนด์ ไฟว์ 2019’ ไทยประเดิมแมตช์แรกกับโอมาน 11 ธ.ค. ที่เทอร์มินอล โคราช

ตารางคะแนน

ผลการแข่งขัน
เวลาทั้งหมดคือ เวลามาตรฐานไทย (UTC+07:00).

วันที่ 1

วันที่ 2

วันที่ 3

การถ่ายทอดสด
  ประเทศไทย : ไทยรัฐทีวี , แอปพลิเคชัน AIS PLAY และกล่อง AIS PLAYBOX
 ทั่วโลก : ยูทูบแชนแนลของไทยรัฐ

รางวัล
# ทรภังคา
ทรภังคา  เป็นองค์การเทศบาลในรัฐพิหาร ประเทศอินเดีย เป็นที่ตั้งสำนักงานเขตทรภังคา ในอดีตเป็นศูนย์กลางการปกครองของราชทรภังคา และเมืองหลวงของแคว้นมิถิลา
# รีการ์ดู บูแวนู
รีการ์ดู บูแวนู ดา ซิลวา (เกิดวันที่ 15 สิงหาคม ค.ศ. 1987) เป็นนักฟุตบอลชาวบราซิล โดยเล่นในตำแหน่งกองหน้า

 สโมสรอาชีพ 
 บุรีรัมย์ ยูไนเต็ด 
ในเดือนธันวาคม ค.ศ. 2019 สโมสรฟุตบอลบุรีรัมย์ ยูไนเต็ด ในไทยลีก ได้เปิดตัว รีการ์ดู บูแวนู ในฐานะผู้เล่นใหม่ ที่สนามช้างอารีนา อย่างเป็นทางการ ต่อมาในวันที่ 27 ธันวาคม ค.ศ. 2019 บูแวนู ลงเล่นนัดแรกให้กับสโมสร ในนัดกระชับมิตรที่บุรีรัมย์เปิดบ้านเอาชนะไปได้ 2–0 ต่อมาในวันที่ 11 มกราคม ค.ศ. 2020 บูแวนู ทำประตูแรกในนามสโมสรอย่างไม่เป็นทางการ ในนัดกระชับมิตรที่บุรีรัมย์เปิดบ้านเอาชนะ ไปได้ 2–1 ต่อมาในวันที่ 21 มกราคม ค.ศ. 2020 บูแวนู ทำประตูแรกในนามสโมสรอย่างเป็นทางการ ในเอเอฟซีแชมเปียนส์ลีก 2020 รอบคัดเลือกรอบที่สอง ช่วยให้บุรีรัมย์เปิดบ้านเอาชนะ นครโฮจิมินห์ ไปได้ 2–1 ผ่านเข้าสู่รอบเพลย์ออฟได้สำเร็จ ต่อมาในวันที่ 22 กุมภาพันธ์ ค.ศ. 2020 บูแวนูทำประตูแรกในไทยลีก ฤดูกาล 2563 ช่วยให้บุรีรัมย์เปิดบ้านเอาชนะไปได้ 4–0 ต่อมาในวันที่ 26 กุมภาพันธ์ ค.ศ. 2020 บูแวนูทำประตูที่ 2 ในลีก ในนัดที่บุรีรัมย์บุกพ่าย  ที่มิตรผลสเตเดียม 3–4

 สถิติอาชีพ 

สโมสรฤดูกาลลีกเอฟเอคัพลีกคัพเอเชียอื่น ๆทั้งหมดระดับลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตู บุรีรัมย์ ยูไนเต็ด 2020 ไทยลีก 42  00  00  21 —  63

 เกียรติประวัติ 
 รางวัลส่วนตัว 
 ผู้ทำประตูสูงสุดในกังเปโอนาตูเปาลิสตา: ฤดูกาล 2010 (16 ประตู)
# รุ่งรัตน์ เหม็งพานิช
รุ่งรัตน์ เหม็งพานิช เกิด 9 เมษายน พ.ศ. 2539 หรือชื่อเล่นว่า ไข่มุก เป็นนักร้องชาวไทย มีชื่อเสียงมาจากการเข้าร่วมประกวดความสามารถในรายการ เดอะวอยซ์ไทยแลนด์ ซีซั่นที่ 4 เมื่อ พ.ศ. 2558 โดยผ่านเข้ารอบ 16 คนสุดท้าย เป็นตัวแทนทีมโจอี้บอย  จบชั้นมัธยมศึกษาจาก โรงเรียนมัธยมวัดสิงห์ สายศิลป์-ภาษาอังกฤษ และได้รับทุนความสามารถพิเศษ ด้านศิลปินจากมหาวิทยาลัยสยามหลักสูตรปริญญาตรีศิลกรรมศาสตรบัณฑิต สาขาดนตรี เอกขับร้อง วิทยาลัยดนตรีและศิลปะการแสดง SCA (Superstar College of Arts)

ปัจจุบัน ไข่มุกรุ่งรัตน์ มีช่องยูทูบแชนแนลของตัวเองว่า Kaimook Snickke สำหรับลงคลิปร้องเพลงคัฟเวอร์

 เดอะวอยซ์ไทยแลนด์ ซีซันที่ 4 
ไข่มุก รุ่งรัตน์ ได้เข้ามาประกวดรายการ เดอะวอยซ์ไทยแลนด์ ซีซั่นที่ 4 ทีมโจอี้บอย ในปี 2558
 
 เพลงที่ใช้ในการแข่งขัน 
 เพลงรอบ Blind Auditions
 เพลง "เรารอเขาลืม" (สุนารี ราชสีมา)
 
 เพลงรอบ Battle Rounds
 เพลง "ดินแดนแห่งความรัก" (เครสเซนโด้) Battle กับ โจ้ พีรภัทร
 
 เพลงรอบ Knockout
 เพลง "ไสว่าสิบ่ถิ่มกัน" (ก้องหล้า ยอดจำปา (ก้อง ห้วยไร่))
 
 เพลงรอบ Live Round
 เพลง "Loving You" (Minnie Riperton)

 ผลงานเพลง 
 เพลงเดี่ยว 
ปีเพลงหมายเหตุ 2559 สาวขี้ฮ้ายกับอ้ายผู้หล่อ - 2562 ยัยโง่เอ๋ย สังกัด เลิฟอีส / Feat. TOSSAKAN ถ้าเธอฟังอยู่ สังกัด เลิฟอีส / Feat. MEAN 2564 ปล่อยมือ | Hand Free สังกัด PROMBUAK

 เพลง Feat 
ปีเพลงศิลปินหมายเหตุ 2562 เดอนางเด่ง | DER NANG DER นายนะ สังกัด PROMBUAK 2563 ขอบาย | BYE SloJoe สังกัด YOLKER เฮ็ดให้เซ็ง | HED - HAI - SENG LAZYLOXY สังกัด YUPP! สุรา | SURA JOE TOSSAKAN สังกัด PROMBUAK

 เพลงประกอบละคร 
 ปี ละคร เพลง สถานีโทรทัศน์ หมายเหตุ 2560 รักหลงโรง กลับบ้านเรา ช่อง 3 - 2562 เสียงเอื้อนสะเทือนดาว ดอกสะแบงบ่ลืมต้น ช่องวัน - ยังฮัก - 2563 นางฟ้าลำแคน แจ๊นแล่นแจน (แฮงใจ)  - 2565   ทายาทพันธุ์ข้าวเหนียว ฮักแพง ร่วมกับ นักแสดงทายาทพันธุ์ข้าวเหนียว ซิ่นลายโส้ ฮักที่ใจอยากพ้อ 2566 ดอกหญ้าป่าคอนกรีต เบิ่งแย่งกันเด้อ ร่วมกับ นักแสดงดอกหญ้าป่าคอนกรีต 2567 เทียนซ่อนแสง เทียนซ่อนแสง ร่วมกับ อ๋อลี่ ตติยา , แพ็กกี้ สกลนรี

 ผลงานการแสดง
 ละครโทรทัศน์ 
 ปี พ.ศ. เรื่อง บทบาท ออกอากาศ หมายเหตุ 2559 ฉันทนาสามช่า น้ำทิพย์  ช่อง 7 รับเชิญ 2561 หิ่งห้อยมหานคร    เอ็มคอตเอชดี  คู่กับ ธนฉัตร ตุลยฉัตร 2562 เสียงเอื้อนสะเทือนดาว ดวงดาว ทวีวงษ์ (ดาว) / ดาว สาวน้อยเมืองพล  ช่องวัน คู่กับ ชลวิทย์ มีทองคำ 2563  นางฟ้าลำแคน บัวบูชา พัฒนพงศ์ศาน (บัว) / บุญรักษา ศรีไศล (ษา)  คู่กับ ปฐมพงศ์ เรือนใจดี 2565   ทายาทพันธุ์ข้าวเหนียว  พริมา ภูสิทธิ์พิพัฒน์ (พริม)   คู่กับ วิทยา เทพทิพย์ ซิ่นลายโส้   เธียรโซ่ สานธรรม (โซ่) / แสงดารา เข็มงาม  คู่กับ กรณ์ ศิริสรณ์ 2566  ดอกหญ้าป่าคอนกรีต   มีนานุช บุญอินตา (มีนา)  คู่กับ ยุทธนา เปื้องกลาง 2567  เทียนซ่อนแสง เทียนบูชา ก่องกระจ่าง (เทียน) คู่กับ ชลวิทย์ มีทองคำ

ละครสั้น
 ปี  เรื่อง  รับบทเป็น 2557  ฟ้ามีตา ตอน ท้องไม่ท้อง  จิ๊กกี๋2566ฟ้ามีตา   ตอนไม่กบจี้

 ละครซิทคอม 
 ปี  เรื่อง  รับบทเป็น 2564  เถิดเทิงม่วนคักฮักหลาย ตอนที่ 9 เมียเก่า เอาอีกแล้ว รับเชิญ 2566  สุภาพบุรุษสุดซอย ตอน จอยขี้คร้านกับซันผู้ตาตึง  จอย
 ภาพยนตร์ 
 ปี เรื่อง รับบทเป็น 2559  ลูกทุ่งซิกเนเจอร์ แก้ม (CEO กับสาวเมทห้องน้ำ) 2560  ส่ม ภัค เสี่ยน  ภัค 2563  อีหล่าเอ๋ย หล้า 2564  ส้ม ปลา น้อย ภัค (รับเชิญ) 2565  เกมหนี      ล่า      แดน  แคน   รับเชิญ2567วังดอกหญ้า

 คอนเสิร์ต 
 คอนเสิร์ต 20 ปี ไม้เมือง (26 มกราคม 2562) แขกรับเชิญ  เสถียร ทำมือ, ลำยอง หนองหินห่าว, พจน์ สุวรรณพันธ์, แน็ท ศิริพงษ์ และ ไม้เมือง
# ผู้เล่นในฟุตบอลชิงแชมป์สโมสรโลก 2019
แต่ละทีมใน ฟุตบอลชิงแชมป์สโมสรโลก 2019 มีชื่อผู้เล่น 23 คน (หนึ่งจากสามจะต้องเป็นผู้รักษาประตู). ฟีฟ่าได้ประกาศรายชื่อผู้เล่นเมื่อวันที่ 5 ธันวาคม พ.ศ. 2562.

อัล-ฮิลาล
เมื่อวันที่ 11 ธันวาคม พ.ศ. 2562, Nawaf Al Abed แทนที่อาการบาดเจ็บของ Salman Al-Faraj.

ผู้จัดการทีม:  Răzvan Lucescu

 

อัล-ซัดด์

ผู้จัดการทีม:  ชาบี

 

แอ็สเปร็องส์เดอตูว์นิส

ผู้จัดการทีม:  Moïne Chaâbani

 

ฟลาเมนกู

ผู้จัดการทีม:  Jorge Jesus

 

อีเยิงแกนสปอร์

ผู้จัดการทีม:  Félix Tagawa

 

ลิเวอร์พูล
ในขณะที่มีชื่อในผู้เล่น, ลอฟเรน, เอลเลียต และ บริวสเตอร์ ไม่ได้เดินทางสู่ประเทศกาตาร์ที่จะได้ลงเล่นในทัวร์นาเมนต์. https://www.liverpoolfc.com/news/first-team/378215-reds-confirm-20-man-travelling-squad-for-fifa-club-world-cup

ผู้จัดการทีม:  เยือร์เกิน คล็อพ

 

มอนเตร์เรย์

ผู้จัดการทีม:  Antonio Mohamed
# เจ้ามโน
เจ้าหลวงมโนราชา หรือ เจ้าหนานมโนราชวงศปกรณ์ พงศาวดารเมืองน่าน (ฉบับพระเจ้าสุริยพงษ์ผริตเดช), หน้า 158ทรงเป็นเจ้าผู้ครองนครน่าน องค์ที่ 54 และองค์ที่ 4 แห่งราชวงศ์ติ๋นมหาวงศ์ ทรงครองเมืองน่าน ระหว่างปี พ.ศ. 2312 - พ.ศ. 2317

พระประวัติ

เจ้ามโน ประสูติ ณ เมืองเชียงใหม่ เป็นพระโอรสองค์ที่ 3 ในเจ้าไชยราชา กับแม่เจ้านางเทพ (ราชธิดาในพระเจ้าหลวงติ๋นมหาวงศ์ เจ้าผู้ครองนครน่าน องค์ที่ 51 และปฐมกษัตริย์แห่งราชวงศ์ติ๋นมหาวงศ์)  มีพระเชษฐาและพระขนิษฐา ร่วมเจ้ามารดา 7 พระองค์ ดังนี้

 เจ้านายอ้าย ภายหลังเป็น พระเจ้านายอ้าย เจ้าผู้ครองนครน่าน องค์ที่ 53
 เจ้าสุทธะ พระบิดาใน สมเด็จเจ้าฟ้าอัตถวรปัญโญ เจ้าผู้ครองนครน่าน องค์ที่ 57
 เจ้ามโน ภายหลังเป็น พระเจ้ามโนราชา เจ้าผู้ครองนครน่าน องค์ที่ 54
 เจ้านางพิมพา เสกสมรสกับ เจ้านรินทร์ (ราชโอรสในพระเจ้าหลวงติ๋นมหาวงศ์ เจ้าผู้ครองนครน่าน องค์ที่ 51 และปฐมกษัตริย์แห่งราชวงศ์ติ๋นมหาวงศ์) 
 เจ้านางโนชา
 เจ้านางเลิศ พระมารดาใน  พระเจ้ามหาวงษ์ เจ้าผู้ครองนครน่าน องค์ที่ 61
 เจ้านางศรีแก้ว

ราชโอรส ราชธิดา
เจ้าหลวงมโน มีพระชายา 1 องค์ มีนามว่า แม่เจ้าเมืองเถินเทวี ประสูติแต่ราชโอรส ราชธิดา 2 พระองค์
 เจ้าสุริยะกลางเวียง
 เจ้านางคำปิวราชวงศปกรณ์ พงศาวดารเมืองน่าน (ฉบับพระเจ้าสุริยพงษ์ผริตเดช), หน้า 148

กรณียกิจ
 เจ้าหลวงมโน ท่านได้เป็นเจ้าเมืองน่านได้ 6 ปี จนถึง พ.ศ. 2317 ได้ส่ง เจ้าวิธูร ผู้เป็นพระนัดดา(หลาน) ให้ไปช่วย พระยาจ่าบ้านเชียงใหม่ พระยาลำพูน และพระยานครลำปาง ก็พากันฟื้นฟันม่านอันอยู่เวียงเชียงใหม่ ก็ใช้ไปขอเอากำลังเมืองอโยธยาขึ้นมารบม่านโปมวยหวานแลจะกายอันอยู่ยังเมืองเชียงใหม่นั้นแล ม่านก็หนีไปในกาลยามนั้นเจ้าวิธูรคือเจ้านาขวาลูกเจ้าอริยวงษ์ก็ได้ไปเอาราชการม่านในเมืองเชียงใหม่ ชาวใต้ก็ได้เจ้าน้อยวิธูรในเมืองเชียงใหม่ที่นั้นแล้ว ก็เอาลงไปเมืองนคร แล้วชาวใต้ก็ตั้งเจ้าน้อยวิธูรนั้นให้เป็ร เจ้าเสวยเมืองน่าน ใน พ.ศ. 2317ราชวงศปกรณ์ พงศาวดารเมืองน่าน (ฉบับพระเจ้าสุริยพงษ์ผริตเดช), หน้า 157

พิราลัย

เจ้าหลวงมโนราชา  เสด็จถึงแก่พิราลัย เมื่อวันที่ 4 กรกฎาคม พ.ศ. 2327 ณ เมืองเทิง แล้วทำการปลงพระศพถวายพระเพลิง เมื่อวันที่ 21 กรกฎาคม พ.ศ. 2327 ณ สุสานหลวงเมืองเทิง

 สถานที่อันเนื่องมาจากพระนาม 

 ถนนมะโน

 ราชตระกูล